**A HÉBER KULTÚRA ZENETÖTRÉNETE - 1**

a tantárgy leírása, követelményei

Heti 2 óra szeminárium, kreditérték: 3

kurzusvezető: Dr. Klembala Géza

A tantárgy a héber kultúra rövid áttekintése után vázlatos bevezetést ad a héber zene történetébe, majd részletes vizsgálat tárgyává teszi a zsidóság zenéjének korszakait, jelenségeit, műfajait. A tárgy elmélyíti a zenei műveltséget, és kiemelkedően fontos a zsidó és a keresztény kultúra összefüggéseinek megértése szempontjából.

A héber írás és olvasás, a nyelv ismerete nem előfeltétele a kurzuson való részvételnek, de a kotta felismerés-szintű követése megkönnyíti a kurzus témájának pontosabb megértését.

A kurzus gyakorlati jellege miatt a hallgatók folyamatos és aktív együttműködése szükséges. Saját jegyzet mellett az órák anyagának jegyzetanyagát, zenei szemelvényeit és természetesen a konzultálandó irodalmat rendelkezésre bocsátom.

A hallgatók tudásának követését minden órán rövid kérdések megválasztolása és a már hallott zenei szemelvények ismételt felismerése segíti.

Az első félév a 18. századig követi a zsidó zenetörténetet a kurzus második részében a 19-20. századi stílusokat, szerzőket, történéseket tekintjük át.

MINDEN HALLGATÓT KÉREK, HOGY AZ ÓRÁKRA **BIBLIÁT** HOZZON MAGÁVAL, VAGY OLYAN ESZKÖZT, AMELYEN **ONLINE** EL TUDJA ÉRNI A SZENTÍRÁST.

**ALAPKÖVETELMÉNYEK**:

* A kurzuson legalább 10 alkalommal való jelenlét. (Kivételes, indokolt esetben még egy alkalom mulasztása elfogadott.)
* Az órákon való folyamatos aktív együttműködés a csoporttal és a tanárral.
* Az órákon kiadott otthoni feladatok megoldása.

**ÉRTÉKELÉS** (a súlyozott jegy összetétele):

* részvétel: 30%

Az órákon való jelenlét és a mulasztott órák feladatainak elvégzése.

* órai aktivitás: 20%

Az órákon való aktív beszélgetés, érvelés, vitatkozás, saját vélemény ismertetése.

* otthoni feladatok: 20%

A kiadott/vállalt feladatok elvégzése.

* a kurzus záró-tesztjének eredménye 30%.

Online teszt

**A KURZUS VÁZLATA**: (az alábbi címek nem fedik az egyes órákon megtárgyalt témákat)

BEVEZETÉS A HÉBER KULTÚRÁBA

BEVEZETÉS A ZSIDÓ ZENE TÖRTÉNETÉBE

Fogalmak, körvonalak, célok, áttekintés

A BIBLIAI KORSZAK ÉNEKELT ZENEI EMLÉKEI

Utalások a Szentírásban

A BIBLIA HANGSZEREI

Utalások a Szentírásban – a hangszertörténet, mint segédtudomány

ZENE A MÁSODIK TEMPLOM LEROMBOLÁSA UTÁN

A hellenizmus korszaka

Liturgia, ünnepek

A DIASZPÓRA ZENÉJE

Középkori szefárd műfajok

Az askenáz zenei emlékek

Zene a mizrahi közösségekben

A ZSINAGÓGA LITURGIÁJA

Kántorok és közösségi énekek

A KÁNTOROK FELEMELKEDÉSE

A Tóra üzenete a kántor énekében

A ZSIDÓSÁG PARALIITURGIKUS ZENÉJE

Improvizáció és kötöttség a zsinagógán kívül

A ZSIDÓSÁG NÉPZENÉJE EURÓPÁBAN

Kulturális hatások a második milleneumban

A KLEZMER

Gyökerei, kialakulása, jellemzői

A HOLOKAUSZT ZENÉJE

Táborok, szerzők, művek, együttesek

EMLÉKEZÉS A PUSZTULÁSRA

Zsidó és nem zsidó szerzők művei a tragédia után

A ZSIDÓ ZENE A SZÁZAD VÉGÉN

A fiatalok zenei érdeklődése

KORTÁRS KOMOLY- ÉS KÖNNYŰZENEI IRÁNYZATOK

Helyzetkép

**OTTHONI FELDOLGOZÁSRA** ajánlott feladatok (minimum 4 megoldása elvárt).

Az órák folyamatában felmerülő egyes kérdések, bizonyos kiegészítő ismeretek egyéni kutatás alapján történő megválaszolása, ezeknek az órán történő előadása.

**ZÁRÓVIZSGA** (feltétele az órákon való 80%-os részvétel és a 5 beadott/elvégzett otthoni feladat)

Online quiz megírása. (zenefelismerés, a zsidóság szokásai, történeti kérdések)

*értékelés:*

5 kiváló: 81-100 %,

4 jó: 61-80 %,

3 közepes: 41-60 %,

2 elégséges: 21-40 %

1 elégtelen: 0-20 %